
	[bookmark: nev]ZSIROS GINA BARBARA
Gazdálkodási és Menedzsment
BA, 5. félév
Kodolányi János Főiskola

	






Témavezető:
	Varga János
óraadó tanár, KJF




A társadalmi tőke gazdasági hatása és a nyitott innováció hazai gyakorlata

Napjainkban általánosan elterjedt nézet, hogy a siker kulcsa a versenyképesség. A vállalkozások mára felismerték, hogy ebben az innovációnak nagy szerepe van. ,,A történelem során az mutatkozott meg, hogy azok a cégek teljesítettek legjobban a gazdasági fellendülések idején, amelyek folytatták a befektetéseiket az innovatív képességeikbe a szűkös gazdasági időkben is. A fejlődés útja ezért hosszú távon kizárólag nyitott innovációs gyakorlat alkalmazása lehet, amely az ötletek megosztásán alapszik.
A globalizáció kiteljesedésével a cégek kénytelenek az együttműködés felé orientálódni, hiszen az erőforrások felhasználásának megfelelő hatékonyságát csak így lehet biztosítani. Magas társadalmi tőkéjű országokban ezek a partnerkapcsolatok tudatosan szerveződnek, és céljuk a magasabb hozzáadott érték megteremtése, az általános életszínvonal javítása gazdasági és társadalmi értelemben egyaránt.
Az alacsony társadalmi tőkéjű országokban, - mint Magyarországon is -, már eleve hátránnyal indul egy – egy vállalkozás, mivel nem tudja kihasználni azokat az előnyöket, amelyeket a vállalkozás személyes kapcsolatai lévén szerezhet meg. Vonatkozik ez az alkalmazottak közötti viszonyokra is, hiszen a tudás ma alapvető versenyképességi tényező és csak magas társadalmi tőke esetén lehetséges annak maximális kihasználása.
A nyitott innováció gyakorlata egyre inkább elterjedőben van, az együttműködés azonban nem valósulhat meg bizalom nélkül. Az innovációs folyamatot tehát a társadalmi tőke alapjaiban fogja befolyásolni. Mindez a fejlettebb gazdaságokban lényegesen jellemzőbb, és a versenyképességre gyakorolt hatása vitathatatlan. A tudományos dolgozatom ennek bizonyítására szolgál, primer és szekunder kutatási eredmények bemutatásán keresztül.



